Č. j.: 22057/14/2009 		

Mestská časť Bratislava-Petržalka, Kutlíkova 17, 852 12 Bratislava v zmysle § 4 zákona č. 596/2003 Z. z. o štátnej správe a školskej samospráve a o zmene a doplnení niektorých zákonov v znení neskorších predpisov v y h l a s u j e   o p a k o v a n é

výberové konanie na obsadenie miesta riaditeľa základnej školy (ZŠ) 
ZŠ Budatínska 61
s nástupom 1. marca 2010.

Uchádzač musí spĺňať predpoklady na výkon pedagogickej činnosti  podľa § 6 a § 34  zákona č. 317/2009 Z.z. o pedagogických zamestnancoch a odborných zamestnancoch a o zmene a doplnení niektorých zákonov. 
Požadovanými predpokladmi sú :
•	Splnenie kvalifikačných predpokladov pre výkon pedagogickej činnosti podľa § 7 zákona č. 317/2009 Z.z.,
•	bezúhonnosť, 
•	zdravotná spôsobilosť,  
•	ovládanie štátneho jazyka,
•	vykonanie prvej atestácie,
•	najmenej 5 rokov pedagogickej praxe podľa  § 3 ods. 5 písm. b) zákona č. 596/2003 Z.z. v znení neskorších predpisov, 
Inými požadovanými predpokladmi sú:
•	Znalosť a orientácia v školskej, ekonomickej, pracovnoprávnej legislatíve základnej školy s právnou subjektivitou,
•	znalosť práce na PC (Word, Excel, internet),
•	osobnostné a morálne predpoklady,
•	vítaná je znalosť cudzieho jazyka.

 Požadované doklady:
1.	Prihláška do výberového konania
2.	Vyplnený osobný dotazník (tlačivo ŠEVT)
3.	Štruktúrovaný životopis
4.	Overený doklad o absolvovanom požadovanom stupni vysokoškolského vzdelania druhého stupňa v požadovanom študijnom odbore
5.	Výpis z registra trestov nie starší ako tri mesiace 
6.	Lekárske potvrdenie o telesnej spôsobilosti a o duševnej spôsobilosti pre výkon činnosti učiteľa a vedúceho pedagogického zamestnanca
7.	Overený doklad o absolvovaní prvej  atestácie (pozri § 61 ods. 7 zákona č. 317/2009 Z.z.)
8.	Doklad o potvrdení dĺžky pedagogickej praxe
9.	Koncepčný zámer rozvoja základnej školy (V rozsahu najviac 2 strany, typ písma Times New Roman, veľkosť písma 12, jednoduché riadkovanie, z každej strany listu nastavenie na 2,5 cm, so zarovnaním do bloku.)
10.	Fotokópie ďalších dokladov, preukazujúcich získané špeciálne znalosti alebo osobnostné predpoklady ďalším vzdelávaním (kópie získaných certifikátov, 2. kvalifikačnej skúšky a pod.)
11.	Písomný súhlas na použitie osobných údajov pre potreby výberového konania podľa zákona č. 428/2002  Z.z. o ochrane osobných údajov v znení neskorších predpisov.

     Písomné prihlášky doručte v  uzatvorenej obálke do podateľne Miestneho úradu mestskej časti Bratislava-Petržalka, Kutlíkova 17, 852 12 Bratislava,  najneskôr do 29. januára 2010 do 12:00 h s označením „VK II. ZŠ Budatínska 61“. Na obálku uveďte adresu odosielateľa.

Termín, čas a miesto výberového konania bude oznámené uchádzačovi, ktorý splnil podmienky výberového konania najmenej 7 dní pred jeho uskutočnením.                                                					

Milan  F t á č n i k
	       starosta